ایرانین غربی آذربایجان ایالتینین چالدیران شهرینده یئرلشن قاراکیلسه معبدینه توپلاشان مینلرله ارمنینین دینی مراسمی باشا چاتیب.
آخار. آذ خبر وئریر کی، بونو ژورنالیستلره آچیقلاماسیندا چالدیران شهر اجرا حاکمیتی باشچیسی کریم حسینزاده سؤیلهییب.
«اؤتن گونلرده ۴ مین نفر یئرلی و خاریجی ارمنی قاراکیلسه کیلسهسینده کئچیریلن مراسیمه قاتیلیب. اجرا اورگانلاری مراسیمه ۲۰ گون قالمیش بؤلگهیه گلیب، مراسیم ایشتیراکچیلارینین رفاهی اوچون لازیمی تدبیرلری گؤروبلر. حتی قاراکیلسهده ۵ میندن چوخ ارمنی زیارتچی اوچون حاضرلیق ایشلری گؤرولموشدو.
چوخلو سایدا رسمی شخص ارمنیلرین دینی مراسیمینده ایشتیراک ائتدی. بو گؤستردی کی، حکومت بو مراسیمه خصوصی دقت یئتیریر. مراسیم زامانی زووارلارین تهلوکسیزلیگی تام اولاراق تعمین اولوندو، اونلار حتی سرعتلی اینترنتله ده تعمین اولوندولار. بوتون بونلار ایسلام جمهوریتینین هر شئیه آچیق اولدوغونو گؤستریر»، - حسینزاده بیلدیریب.
او، همچینین حکومت طرفیندن قاراکیلسهنین تعمیر-برپا ایشلری اوچون ۱ میلیارد ۵۰۰ میلیون ریال مبلغینده وسایت آیریلدیغینی سؤیلهییب.
قید ائدک کی، بوندان اؤنجه ایران حکومتی ارمنیلرین قاراکیلسهده دینی مراسیم کئچیرمهسینه ایزن وئریب. کیلسهدهکی دینی مراسیم ۲۷-۳۱ ایول تاریخلرینده باش توتوب.
azb_Arab azb_Arab azb_Arab azb_Arab azb_Arab azb_Arab